
	1. [bookmark: _Hlk80274242]TECHNINĖS SPECIFIKACIJOS OBJEKTAS



1.1. Techninės specifikacijos objektas yra Pareiškėjo optinio ryšio infrastruktūros (toliau – Linija) projektavimo ir įrengimo reikalavimų nustatymas, siekiant užtikrinti 5G ryšio bokštų prijungimą prie elektroninių ryšių tinklų. Ši techninė specifikacija yra Bendradarbiavimo sutarties priedas ir nustato minimalius techninius reikalavimus Pareiškėjo projektuojamai ir įrengiamai optinio ryšio infrastruktūrai, skirtai 5G ryšio bokštų prijungimui prie elektroninių ryšių tinklų.
1.2. Linija projektuojama ir įrengiama Bendrovės valdomų valstybinės reikšmės kelių juostose bei kitose su Projektu susijusiose teritorijose pagal Bendradarbiavimo sutarties sąlygas.
1.3. Pareiškėjas privalo:
· suprojektuoti optinio ryšio infrastruktūrą iki kiekvieno Bendrovės nurodyto bokšto;
· įrengti požeminę kabelinę sistemą;
· įrengti optinio ryšio kabelius;
· įrengti optinių kabelių užbaigimo vietas šalia bokštų techninių aikštelių;
· atlikti reikalingus bandymus ir matavimus;
· parengti ir perduoti išpildomąją dokumentaciją apie optinio ryšio infrastruktūros įrengimo vietas, patenkančias į AB „Via Lietuva“ valdomą sklypą;
· užtikrinti infrastruktūros tinkamumą kelių operatorių naudojimui ir tolimesnei plėtrai.


	2. BENDROSIOS TECHNINĖS SPECIFIKACIJOS



2.1. Visi sprendiniai turi atitikti:
· Lietuvos Respublikos elektroninių ryšių įstatymą;
· Lietuvos Respublikos statybos įstatymą;
· STR reikalavimus;
· galiojančius ITU-T standartus;
· IEC standartus;
· EN standartus;
· Ryšių reguliavimo tarnybos reikalavimus;
· BT ITK 09;
· AB „Via Lietuva“ norminius ir techninius dokumentus (https://vialietuva.lt/aktuali-informacija).
2.2. Projektiniai sprendiniai turi užtikrinti netrumpesnį nei 30 metų, patikimą ir nepertraukiamą optinio ryšio infrastruktūros eksploatavimą, numatant galimybę atlikti jos techninę priežiūrą, remontą ir atnaujinimą.
2.3. Turi būti užtikrintas optinio ryšio infrastruktūros eksploatacinis ir operatyvinis aptarnavimas, įskaitant:
· Gedimų registravimą 24 valandas per parą, 7 dienas per savaitę (24/7);
· Optinio ryšio paslaugos atkūrimą (≤6 val.);
· Išankstinį Operatorių ir Bendrovės informavimą apie planinius darbus, galinčius turėti įtakos optinio ryšio paslaugos prieinamumui (≥2 sav. iki darbų pradžios)


	3. PROJEKTAVIMAS IR PROJEKTINIŲ SPRENDINIŲ DERINIMAS



3.1. Pareiškėjas savo lėšomis ir atsakomybe privalo parengti visą optinio ryšio infrastruktūros įrengimui reikalingą projektinę dokumentaciją, atlikti reikalingus inžinerinius tyrimus, gauti prisijungimo, projektavimo ar kitas darbams atlikti būtinas sąlygas ir suderinimus.
3.2. Projektuojant Liniją valstybinės reikšmės kelio juostoje, visi projektiniai sprendiniai, įskaitant kabelių kanalų trasas, šulinių, movų, optinių skirstomųjų dėžių ir kitų įrenginių vietas, susikirtimus su kelio elementais ir kitais inžineriniais tinklais, turi būti suderinti su Bendrove.
3.3. Projektiniai sprendiniai kelio juostoje turi būti parenkami taip, kad būtų kuo mažiau pažeidžiami esami kelio statiniai ir elementai, netrukdomas jų eksploatavimas, priežiūra, remontas bei rekonstravimas ir būtų užtikrinta galimybė eksploatuoti bei remontuoti Liniją.
3.4. Projektinėje dokumentacijoje turi būti pateikti visi Linijos įrengimui reikalingi sprendiniai, įskaitant:
· Linijos trasos planą;
· kabelių kanalų, šulinių, movų ir kitų įrenginių vietas;
· susikirtimų su keliais ir kitais inžineriniais tinklais sprendinius;
· Linijos įrengimo gylius ir charakteringus skersinius profilius;
· pažeidžiamų kelio konstrukcijų ir kitų elementų atstatymo sprendinius;
· eismo organizavimo sprendinius, kai jie reikalingi darbams atlikti;
· kitus Linijos įrengimui ir jos eksploatavimui reikalingus sprendinius.
3.5. Pareiškėjas parengtą projektinę dokumentaciją pateikia Bendrovei peržiūrėti ir derinti. Bendrovė pateikia pastabas arba pritarimą projektiniams sprendiniams per 7 darbo dienas nuo tinkamai parengtos dokumentacijos gavimo dienos.
3.6. Pareiškėjas privalo ištaisyti Bendrovės pateiktas pastabas ir pakartotinai pateikti patikslintą projektinę dokumentaciją. Bendrovė pakartotinai pateiktą dokumentaciją peržiūri per 5 darbo dienas. Ši procedūra kartojama tol, kol inžinerinių tinklų klojimo, priežiūros, rekonstravimo ir iškėlimo sutarties priedas suderinamas ir pasirašomas.
3.7. Statybos / įrengimo darbus Bendrovės valdomoje valstybinės reikšmės kelio juostoje leidžiama pradėti tik gavus Bendrovės pritarimą galutiniams projektiniams sprendiniams ir visus darbams atlikti privalomus leidimus bei suderinimus.
3.8. Visi projektavimo, derinimo, projektinės dokumentacijos tikslinimo, leidimų ir kitų Linijos įrengimui reikalingų dokumentų gavimo kaštai tenka Pareiškėjui.
3.9. Pareiškėjas prieš rengdamas projektinius sprendinius privalo savo lėšomis atlikti visus Linijos projektavimui reikalingus inžinerinius geodezinius ir kitus tyrimus.
3.10. Projektiniai sprendiniai turi būti rengiami naudojant aktualų topografinį planą. Topografiniame plane turi būti pažymėti esami kelio elementai, sklypų ir kelio juostos ribos, esami antžeminiai ir požeminiai inžineriniai tinklai bei kiti projektiniams sprendiniams įtaką darantys objektai.
3.11. Projektuojamos Linijos susikirtimo ar priartėjimo prie esamų inžinerinių tinklų vietose Pareiškėjas privalo nustatyti jų faktinę padėtį ir, kai reikalinga, gylį. Pareiškėjas atsako už projektavimui naudojamų duomenų tikslumą ir pakankamumą.


	4. REIKALAVIMAI OPTINIO RYŠIO INFRASTRUKTŪRAI

4.1. Optinio ryšio infrastruktūra turi būti įrengiama požeminėje kanalų sistemoje.
4.2. Leidžiami sprendiniai:
· Mikrokanalų sistema;
· HDPE vamzdžių sistema;
· Lygiaverčiai sprendiniai.
4.3. Minimalūs reikalavimai:
· Ne mažiau kaip 4 mikrokanalai kiekvienoje trasoje;
· Ne mažiau kaip vienas tuščias rezervinis mikrokanalas;
· Kanalų sistema turi būti tinkama papildomų kabelių įtraukimui neardant dangų.
4.4. Visose bokštų aikštelėse turi būti numatyta pakankama vieta papildomų kabelių įvadams.


	5. OPTINIAI KEBELIAI



5.1. Naudojami kabeliai:
· Vienmodžiai (Single Mode);
· OS2 tipo;
· ITU-T G.652.D arba lygiaverčiai.
5.2. Kabeliai turi būti:
· Tinkami tiesioginiam įrengimui kanalų sistemoje;
· Atsparūs drėgmei;
· Atsparūs temperatūrų svyravimams;
· Apsaugoti nuo graužikų poveikio.
5.3. Skaidulų kiekis
5.3.1. Projektuojant turi būti numatyta ne mažiau kaip 12 optinių skaidulų (6 poros). 
5.3.2. Rekomenduojami kabeliai:
· 48 skaidulų;
· 72 skaidulų;
· 96 skaidulų.
5.3.3. Projektuojant prioritetas teikiamas pertekliniams pajėgumams.


	6. REIKALAVIMAI PRIJUNGIMUI PRIE 5G BOKŠTO



6.1. Už 5G bokšto aikštelės ribų turi būti įrengta optinė skirstomoji dėžė, skirta Operatorių optinio ryšio infrastruktūrai prijungti.
6.2. Optinio kabelio užbaigimo ir skirstymo sprendiniai turi būti suprojektuoti taip, kad visi Operatorių prisijungimo, kabelių įvedimo ir kiti su prisijungimu susiję darbai galėtų būti atliekami nepatenkant į 5G bokšto aikštelės teritoriją.
6.3. Projektuojant optinio ryšio infrastruktūrą, sprendiniai turi būti suderinti su 5G bokšto projekto sprendiniais, užtikrinant tinkamą sujungimą su bokšto projekte numatytais kabelių kanalais nuo operatorių įrangos vietos iki optinės skirstomosios dėžės, įrengiamos už 5G bokšto aikštelės ribų.


	7. DARBŲ ORGANIZAVIMAS KELIO JUOSTOJE



7.1. Linijos įrengimo darbai valstybinės reikšmės kelio juostoje turi būti organizuojami taip, kad būtų užtikrintas saugus ir kuo mažiau trikdomas transporto priemonių, pėsčiųjų ir kitų eismo dalyvių eismas.
7.2. Pareiškėjas prieš pradėdamas darbus privalo gauti visus teisės aktuose ir Bendrovės nustatyta tvarka reikalingus leidimus darbams valstybinės reikšmės kelio juostoje.
7.3. Kai darbams atlikti reikalingas eismo ribojimas, Pareiškėjas privalo parengti, suderinti ir įgyvendinti laikinus eismo organizavimo sprendinius bei gauti visus eismo ribojimui reikalingus leidimus. Visos su laikino eismo organizavimu ir jo įgyvendinimu susijusios išlaidos tenka Pareiškėjui.
7.4. Darbų metu naudojamos laikinos eismo organizavimo priemonės turi atitikti galiojančių teisės aktų ir AB „Via Lietuva“ norminių bei techninių dokumentų reikalavimus.
7.5. Pareiškėjas privalo užtikrinti, kad vykdant darbus nebūtų pažeistos kelio dangos konstrukcijos, kelio statiniai, inžineriniai tinklai, eismo organizavimo priemonės ir kita Bendrovės ar trečiųjų asmenų infrastruktūra.
7.6. Darbų metu pažeisti kelio elementai, dangos, kelkraščiai, šlaitai, grioviai, želdiniai ar kita infrastruktūra turi būti atstatyti Pareiškėjo lėšomis ne blogesnės būklės, nei buvo iki darbų pradžios.
7.7. Bendrovės įgaliotas atstovas turi teisę tikrinti atliekamų darbų atitiktį suderintiems projektiniams sprendiniams, darbų kokybę ir Pareiškėjo pateiktą dokumentaciją.
7.8. Pareiškėjas privalo sudaryti Bendrovės atstovams galimybę kontroliuoti darbus ir jų vykdymo metu pateikti prašomą su darbų vykdymu bei jų kokybe susijusią dokumentaciją.


	8. BANDYMAI IR MATAVIMAI



8.1. Po įrengimo Pareiškėjas privalo atlikti:
· OTDR matavimai;
· Skaidulų vientisumo patikrą;
· Optinių nuostolių matavimus;
· Sujungimų kokybės matavimus.
8.2. Visi matavimai ir sujungimai turi atitikti:
· ITU-T (G.652D) rekomendacijas;
· IEC standartus;
· Gamintojų reikalavimus;
8.3. Maksimalios leistinos nuotolių vertės:
· Maksimalus suvirinimo nuostolis ne daugiau kaip 0,1dB viename sujungime;
· Maksimalus jungties nuotolis ne dagiau kaip 0,3dB vienoje jungtyje;
· Maksimalus skaidulos slopinimo koeficientas ≤0,30 dB/km (1550 nm);
· Maksimalus skaidulos slopinimo koeficientas ≤0,40 dB/km (1310 nm).


	9. ŽENKLINIMAS IR DOKUMENTAVIMAS



9.1. Pareiškėjas privalo:
· Paženklinti visus optinius kabelius;
· Paženklinti visas movas;
· Paženklinti šulinius;
· Identifikuoti kiekvieną optinę skaidulą.
9.2. Išpildomojoje dokumentacijoje turi būti pateikta:
· Kabelių schema;
· Skaidulų numeracija;
· Kanalų schema;
· Movų schema;
· ODF schema;
· Geodezinės nuotraukos;
· OTDR matavimų protokolai;
· Optinių nuostolių matavimo protokolai.
9.3. Pareiškėjas savo lėšomis ir atsakomybe privalo atlikti Linijai taikomų apsaugos zonų nustatymo, įregistravimo ir tikslinimo procedūras teisės aktų nustatyta tvarka.
9.4. Patvirtinus galutinius projektinius sprendinius, Pareiškėjas privalo parengti apsaugos zonų planus ir atlikti apsaugos zonų įregistravimui reikalingas procedūras.
9.5. Užbaigus Linijos įrengimo darbus, apsaugos zonų duomenys turi būti patikslinti pagal faktiškai įrengtos Linijos išpildomuosius geodezinius duomenis ir, jei reikalinga, patikslinti atitinkamuose registruose bei informacinėse sistemose.
9.6. Pareiškėjas privalo pateikti Bendrovei faktiškai įrengtos Linijos erdvinius duomenis Bendrovės nustatytu formatu ir suderinti jų pateikimą į Bendrovės naudojamas kelių informacines sistemas.

